 Isagoo si gaar ah ula hadlaya dayartii tartamaysay wuxu yidhi wasiirku waad ka nasiib badan tihiin dadayadii, quraan xafidsanayaashu way nagu yaraayeen, Hargeysa oo aan dugsiga sare ka galay, nin qudha ayaa xifdiga quraanka ah looga dambayn jiray, laguna magacaabi jiray Faysal Cali Faarax, imikana gobolkasta oo aad marto wiil dayar oo xaafid ah ayaa ku tukinaya, ka dheeraada qabyaalad, tahriib, takfiir iyo afkaar khaldan, ogaada inaan dhammaanteen nahay Ehlu-sunna, Xusuusta waxa dalalka qayrkeen ee islaamka ah ka taagan, iyo cadaawadda iyo dilka ka dhacaya, Wuxu u mahadnaqay, sheikh Maxamed Aadan iyo qaban qaabiyeyaashii tartanka madaxweynaha, wasaaradda Diinta iyo Aw qaafta, warfaafinta iyo wacyigelinta iyo garsooreyaashii tartanka iyo warbaahinta kala duwan ayuu kusoo ururiyey wasiirka Madaxtooyadu. 